**Rámcová dohoda č. ..........**

uzatvorená podľa § 269 ods.2 zákona č. 513/1991 Zb. Obchodný zákonník v znení neskorších predpisov

(ďalej len „Obchodný zákonník“) a podľa § 83 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon č. 343/2015 Z.z.“)

(ďalej len „Dohoda“)

medzi zmluvnými stranami:

**Kupujúci:**

Názov: Slovenská republika zastúpená Ministerstvom vnútra Slovenskej republiky

Sídlo: Pribinova 2, 812 72 Bratislava

Zastúpený:

IČO: 00151866

DIČ:

Bankové spojenie:

SWIFT:

IBAN:

(ďalej len „**Kupujúci**“)

**Predávajúci:**

Obchodné meno:

Sídlo:

Právna forma:

Oprávnený konať v mene spoločnosti:

IČO:

DIČ:

IČ DPH:

Bankové spojenie:

SWIFT:

IBAN:

Tel.:

email:

(ďalej len „**Predávajúci**")

**(Predávajúci** a **Kupujúci** spolu aj ako „**Zmluvné strany“**)

**ÚVODNÉ USTANOVENIA**

1. Zmluvné strany uzatvárajú túto Dohodu v súlade s výsledkom verejnej súťaže, ktorej oznámenie o vyhlásení verejného obstarávania bolo uverejnené vo Vestníku verejného obstarávania č. xx/2022 zo dňa ........... 2022 pod zn. ...........-MST s názvom „Dodávka chemikálií, reagencií a spotrebného materiálu pre expertíznu činnosť útvarov MV SR“ (ďalej len „verejné obstarávanie“).
2. Základným účelom tejto Dohody je v súlade s výsledkom verejného obstarávania dodanie predmetu zákazky podľa článku I a Prílohy č. 1 tejto Dohody.

**PREDMET RÁMCOVEJ DOHODY**

* 1. Predmetom tejto Dohody je záväzok Predávajúceho dodať Kupujúcemu chemikálie, reagencie a spotrebný materiálu pre expertíznu činnosť útvarov MV SR vrátane poskytnutia súvisiacich služieb, a to dopravy na miesto dodania a dodania príslušnej dokumentácie v súlade s Opisom predmetu zákazky, ktorý tvorí Prílohu č. 1 tejto Dohody (ďalej len „Tovar“). Všetky tovary spadajúce pod túto Dohodu sú podrobne špecifikované v Prílohe č. 1 tejto Dohody.
  2. Dodanie predmetu Dohody bude prebiehať na základe samostatných písomných objednávok Kupujúceho. Množstvá a druhy tovarov, ktoré sa majú dodať, budú stanovené Kupujúcim v jednotlivých objednávkach. Kupujúci nie je povinný zakúpiť predpokladané množstvo Tovaru, ani vyčerpať predpokladaný finančný objem zákazky podľa čl. II bod 2.1. tejto Dohody. Celkové zakúpené množstvo Tovaru bude závisieť výlučne od potrieb Kupujúceho počas platnosti tejto Dohody. Predávajúci nemá žiaden nárok na vystavenie objednávky.
  3. Predpokladané množstvo Tovaru, ktoré Predávajúci dodá Kupujúcemu je určené v Prílohe č.1 tejto Dohody.
  4. Predávajúci sa zaväzuje na základe predloženej písomnej Objednávky dodať Tovar v množstve a druhu uvedenom v písomnej Objednávke a špecifikácii podľa tejto Dohody.
  5. Kupujúci sa zaväzuje riadne dodaný Tovar prevziať a zaplatiť kúpnu cenu dohodnutú v súlade s podmienkami Dohody.
  6. Predávajúci je povinný písomnú Objednávku potvrdiť Kupujúcemu e-mailom alebo faxom najneskôr nasledujúci pracovný deň odo dňa jej doručenia Predávajúcemu.

**CENA**

* 1. Celková cena za požadovaný Tovar je Zmluvnými stranami dohodnutá vo výške ...*tu bude doplnená celková cena za predmet zákazky úspešného uchádzača*........ EUR bez DPH (slovom ........... eur bez DPH); teda ........... EUR vrátane DPH (slovom ........... eur vrátane DPH) (ďalej len „Celková cena“). Podrobná špecifikácia ceny podľa jednotlivých položiek je uvedená v štruktúrovanom rozpočte ceny v Prílohe č. 1 tejto Dohody (ďalej len „Cena“).
  2. Celková cena, ako aj jednotkové ceny Tovarov musia byť stanovené v zmysle zákona Národnej rady Slovenskej republiky č. 18/1996 Z. z. o cenách v znení neskorších predpisov (ďalej len „Zákon o cenách“) a vyhlášky Ministerstva financií Slovenskej republiky č. 87/1996 Z. z., ktorou sa vykonáva Zákon o cenách.
  3. Cena musí zahŕňať všetky ekonomicky oprávnené náklady Predávajúceho vynaložené v súvislosti s dodávkou Tovaru, a to najmä náklady za Tovar, náklady na obstaranie Tovaru, dopravu na miesto dodania, ostatné náklady spojené s dodávkou Tovaru, dodanie príslušnej dokumentácie, ako aj náklady súvisiace so zabezpečením servisných činností v rámci záruky a primeraný zisk Predávajúceho.
  4. Cena za Tovary musí byť stanovená v mene EUR. K fakturovanej Cene bude vždy pripočítaná DPH stanovená v súlade s platnými právnymi predpismi platnými na území SR v čase dodania Tovaru.
  5. Zmluvné strany sa dohodli, že jednotkové ceny Tovarov sa môžu dohodou zmluvných strán navýšiť s prihliadnutím na vývoj inflácie. Navýšenie jednotkových cien
     1. je možné vykonať výhradne na základe dohody zmluvných strán formou dodatku k tejto Dohode na základe písomného návrhu Predávajúceho,
     2. je možné vykonať iba raz za kalendárny rok,
     3. nie je možné v prvý kalendárny rok uzatvorenia Dohody a
     4. je možné vykonať maximálne o ročnú mieru inflácie na základe údajov Štatistického úradu Slovenskej republiky na predchádzajúci kalendárny rok, a to iba v prípade ak miera inflácie dosiahla viac ako 2,5 %.
  6. Podanie písomného návrhu Predávajúceho podľa bodu 2.5.1 tejto Dohody nemá odkladný účinok na práva Kupujúceho a povinnosti Predávajúceho podľa tejto Dohody. Nedosiahnutie dohody o navýšení cien podľa bodu 2.5 tejto Dohody nemá vplyv na práva Kupujúceho a povinnosti Predávajúceho podľa tejto Dohody.

**DOBA PLATNOSTI DOHODY**

* 1. Dohoda sa uzatvára na dobu určitú, a to na 48 mesiacov odo dňa nadobudnutia účinnosti tejto Dohody, respektíve do vyčerpania finančného limitu podľa čl. II bod 2.1. tejto Dohody, podľa toho ktorá skutočnosť nastane skôr.

**MIESTO A LEHOTA DODANIA TOVARU**

* 1. Predávajúci na základe objednávky, Kupujúcemu dodá Tovar v kvalite špecifikovanej v Prílohe č. 1 tejto Dohody v bezchybnom stave.
  2. Miestom dodania Tovaru je Kriminalistický a expertízny ústav Policajného zboru Bratislava, Sklabinská 1, Bratislava, Kriminalistický a expertízny ústav Policajného zboru Slovenská Ľupča, Kriminalistický a expertízny ústav Policajného zboru Košice, Kuzmányho 8, Košice alebo Ministerstvo vnútra, sekcia ekonomiky, odbor hospodárskeho zabezpečenia, Košická 47, Bratislava. Konkrétne z uvedených miest bude uvedené v objednávke.
  3. Predávajúci dodá Tovar v súlade s Prílohou č. 1 tejto Dohody riadne zabalený. Prevzatie Tovaru dodaného do miesta dodania Tovaru Predávajúcim sa uskutoční fyzickým prevzatím Tovaru Kupujúcim, kontrolou množstva a kvality dodaného Tovaru a podpisom preberacieho protokolu splnomocneným zástupcom Predávajúceho a Kupujúceho. V preberacom protokole bude uvedené presné množstvo a druh dodaného Tovaru, vyjadrenie, či dodávka Tovaru je úplná a či pri prevzatí Tovar zodpovedal požiadavkám podľa Prílohy č. 1 tejto Dohody a písomnej Objednávky. V preberacom protokole Kupujúci vyznačí riadne dodanie Tovaru. V prípade vád, tieto sa vyznačia v preberacom protokole, ktorý bude podkladom pre fakturáciu až po odstránení vád dodávky Tovaru. K preberaciemu protokolu bude priložený dodací list Predávajúceho. Preberacím protokolom môže byť aj dodací list. Potvrdený preberací protokol (prípadne dodací list) a písomná Objednávka budú podkladom pre vystavenie faktúry a budú tvoriť jej neoddeliteľnú súčasť.
  4. Predávajúci je povinný dodať Tovar špecifikovaný v písomnej Objednávke Kupujúceho do miesta plnenia najneskôr do 30 dní od doručenia písomnej Objednávky. V prípade potreby inej lehoty dodania Tovaru, bude táto lehota uvedená priamo v písomnej Objednávke. Predávajúci sa zaväzuje zástupcovi Kupujúceho oznámiť termín a čas dodania Tovaru do miesta plnenia telefonicky, e-mailom alebo faxom najneskôr jeden (1) deň pred predpokladaným dňom dodania.
  5. Ak Predávajúci neoznámi Kupujúcemu termín a čas dodania Tovaru, Kupujúci nie je povinný prevziať Tovar v deň doručenia, ale až v nasledujúci deň, pričom náklady spojené s odmietnutím prevzatia Tovaru a jeho opätovným doručením Kupujúcemu znáša Predávajúci.
  6. V prípade dodania Tovaru pred dohodnutým termínom a časom dodania Tovaru nemá Predávajúci nárok na finančné zvýhodnenie.

**PLATOBNÉ PODMIENKY A FAKTURÁCIA**

* 1. Kupujúci sa zaväzuje za dodaný Tovar zaplatiť Predávajúcemu Cenu podľa písomnej Objednávky na základe faktúry vystavenej Predávajúcim po dodaní Tovaru a podpísaní preberacieho protokolu alebo dodacieho listu s vyznačením riadneho dodania Tovaru. Kupujúci neposkytne Predávajúcemu žiaden preddavok na zrealizovanie predmetu plnenia písomnej Objednávky.
  2. Každá faktúra vystavená Predávajúcim bude obsahovať náležitosti podľa zákona č. 222/2004 Z. z. o dani z pridanej hodnoty v znení neskorších predpisov (ďalej len „zákon č. 222/2004 Z. Z.“). Neoddeliteľnou súčasťou faktúry bude originál/fotokópia preberacieho protokolu alebo dodacieho listu s vyznačením riadneho dodania Tovaru potvrdeného Kupujúcim a písomná Objednávka.
  3. Lehota splatnosti faktúry Predávajúceho je tridsať (30) dní odo dňa doručenia faktúry Kupujúcemu zo strany Predávajúceho za predpokladu, že doručená faktúra bude spĺňať všetky zákonné náležitosti a náležitosti podľa tejto Dohody. Lehota splatnosti faktúry začína plynúť dňom nasledujúcim po dni, v ktorom bola faktúra preukázateľne doručená Kupujúcemu.
  4. Ak predložená faktúra nebude vystavená v súlade s touto Dohodou, Kupujúci ju bezodkladne vráti Predávajúcemu na doplnenie a/alebo prepracovanie s uvedením nedostatkov, ktoré sa majú odstrániť. Nová 30-dňová lehota splatnosti začne plynúť dňom nasledujúcim po dni, v ktorom bola riadne doplnená a/alebo prepracovaná faktúra preukázateľne doručená Kupujúcemu.
  5. Všetky faktúry budú uhrádzané výlučne bezhotovostne prevodným príkazom na účet Predávajúceho uvedený v záhlaví tejto Dohody. Cena sa považuje za uhradenú dňom odpísania finančných prostriedkov z účtu Kupujúceho uvedeného v záhlaví tejto Dohody.

**SUBDODÁVKY**

* 1. Predávajúci môže zadať plnenie, ktoré je predmetom tejto Dohody iba subdodávateľom uvedeným v prílohe č. 2 tejto Dohody. Za plnenie realizované subdodávateľom Predávajúci zodpovedá rovnako akoby Dohodu plnil sám.
  2. V Prílohe č. 2 tejto Dohody sú uvedené údaje o všetkých známych subdodávateľoch Predávajúceho, ktorí sú známi v čase uzavierania tejto Dohody, a údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia.
  3. Predávajúci je oprávnený zmeniť subdodávateľa iba s predchádzajúcim písomným súhlasom Kupujúceho, a to formou písomného dodatku k tejto Dohode. Predávajúci je pritom povinný oznámiť Kupujúcemu údaje podľa bodu 6.2 tohto článku Dohody o novom subdodávateľovi. Predávajúci je povinný Kupujúcemu oznámiť akúkoľvek zmenu údajov u subdodávateľov, uvedených v Prílohe č. 2 tejto Dohody, a to bezodkladne.
  4. Predávajúci zodpovedá za odbornú starostlivosť pri výbere subdodávateľa ako aj za výsledok činnosti/plnenia vykonanej/vykonaného na základe zmluvy o subdodávke.
  5. **Predávajúci je povinný zabezpečiť, aby mal splnené povinnosti ohľadom zápisu do registra partnerov verejného sektora vo vzťahu k subdodávateľom Predávajúceho v zmysle zákona č. 315/2016 Z.z. o registri partnerov verejného sektora a o zmene a doplnení niektorých zákonov v znení neskorších predpisov (ďalej len „zákon o registri partnerov verejného sektora“)**.

**PRÁVA A POVINNOSTI ZMLUVNÝCH STRÁN**

* 1. Zmluvné strany sa zaväzujú, že budú zachovávať mlčanlivosť o všetkých dôverných informáciách, ktoré im budú poskytnuté alebo ktoré sa dozvedia v súvislosti s touto Dohodou a nepoužijú ich na iné účely ako na plnenie tejto Dohody. Za dôvernú sa považuje každá informácia, z povahy ktorej je zrejmé, že Zmluvná strana má záujem na jej utajovaní, nakoľko nejde o bežne dostupnú informáciu.
  2. Za dôverné informácie sa nepovažujú informácie, ktoré sa stali verejne známymi bez porušenia tejto Dohody, informácie oprávnene získané inak, ako od druhej Zmluvnej strany, ako aj informácie, ktorých používanie upravujú osobitné predpisy.
  3. Ak sa budú na strane Predávajúceho ako Zmluvnej strany podieľať viaceré subjekty, práva z tejto Dohody voči Kupujúcemu môže uplatňovať výlučne vedúci Predávajúci [......... ], IČO: [..............]. Vedúci Predávajúci podľa predchádzajúcej vety je oprávnený vykonávať fakturáciu v mene predávajúcich, a tiež je za poskytovateľov výlučne tento oprávnený vykonávať iné práva voči Kupujúcemu vyplývajúce z tejto Dohody alebo zo všeobecne záväzných právnych predpisov, pokiaľ Dohoda (vrátane príloh) v konkrétnom prípade neurčí inak. Subjekty na strane Predávajúceho si osobitnou písomnou dohodou určia a vysporiadajú vzájomné záväzky a oprávnenia vyplývajúce im z tejto Dohody.
  4. Predávajúci vyhlasuje, že v čase uzatvorenia Dohody má splnené povinnosti, ktoré mu vyplývajú zo zákona o registri partnerov verejného sektora. V prípade, ak sa budú na strane Predávajúceho ako Zmluvnej strany podieľať viaceré subjekty, podmienku podľa predchádzajúcej vety musia splniť všetky tieto subjekty, ak im táto povinnosť vyplýva zo zákona o registri partnerov verejného sektora.

**ZÁRUČNÁ DOBA A ZODPOVEDNOSŤ ZA VADY**

* 1. Predávajúci zodpovedá v súlade s príslušnými ustanoveniami Obchodného zákonníka za vady dodaného Tovaru vzniknuté počas záručnej doby stanovenej výrobcom.
  2. Predávajúci nenesie žiadnu zodpovednosť za vady, ktoré boli spôsobené neodbornou prevádzkou, obsluhou a údržbou.
  3. Kupujúci je povinný písomne oznámiť Predávajúcemu vady v akosti Tovaru bez zbytočného odkladu po ich zistení, (ďalej len „Uplatnenie záruky“).
  4. Uplatnenie záruky musí obsahovať:
     1. číslo Objednávky,
     2. popis vady akosti Tovaru alebo spôsob ako sa vada akosti Tovaru prejavuje,
     3. počet vadných kusov Tovaru,
     4. určenie spôsobu uspokojenia nároku zo záruky podľa bodu 8.9. tejto Dohody.
  5. Predávajúci je povinný sa písomne k Uplatneniu záruky vyjadriť do siedmich (7) dní po jeho doručení. Ak sa Predávajúci v tejto lehote nevyjadrí, má sa za to, že Uplatnenie záruky je oprávnené a Predávajúci súhlasí s oznámenými vadami akosti Tovaru (ďalej len „Oprávnená reklamácia“).
  6. V uplatnení záruky je Kupujúci povinný určiť aké nároky si uplatňuje zo záruky. V prípade Oprávnenej reklamácie môže Kupujúci požadovať podľa svojho uváženia:
     1. vrátenie zaplatenej kúpnej ceny za Tovar vykazujúci vady akosti,
     2. zľavu z kúpnej ceny za Tovar vykazujúci vady akosti,
     3. výmenu Tovaru vykazujúcich vady akosti za bezchybný Tovar.
  7. Popri nárokoch ustanovených v bode 8.8 tohto článku má Kupujúci nárok na náhradu škody.
  8. V prípade nárokov z Oprávnenej reklamácie podľa bodov 8.8.1 a/alebo 8.8.2 tohto článku je Predávajúci povinný vystaviť a doručiť Kupujúcemu dobropis (oprava základu dane s náležitosťami podľa príslušných všeobecne záväzných právnych predpisov platných na území SR) so splatnosťou tridsať (30) dní odo dňa jeho doručenia Kupujúcemu.
  9. V prípade nárokov z Oprávnenej reklamácie podľa bodov 8.8.3 a/alebo 8.8.4 tohto článku je Predávajúci povinný vymeniť Tovar vykazujúci vady akosti za bezchybný Tovar do tridsať (30) dní odo dňa doručenia Uplatnenia záruky. V tomto prípade zabezpečí odobratie Tovaru vykazujúceho vady akosti z miesta dodania tovaru a dodanie bezchybného na miesto dodania Tovaru Predávajúci na svoje náklady.

**UKONČENIE DOHODY**

* 1. Táto Dohoda môže byť pred uplynutím dojednanej doby podľa článku V bodu 3.1 tejto Dohody, resp. pred vyčerpaním finančného limitu podľa článku II bodu 2.1. tejto Dohody ukončená:
     1. písomnou dohodou Zmluvných strán, a to dňom uvedeným v takejto dohode; v dohode o skončení Dohody sa súčasne upravia aj nároky Zmluvných strán vzniknuté na základe alebo v súvislosti s Dohodou,
     2. písomným odstúpením od Dohody z dôvodov, ktoré stanovuje zákon (najmä § 19 zákona č. 343/2015 Z.z.) alebo táto Dohoda,
     3. výpoveďou Dohody podľa bodu 9.7 tohto článku Dohody.
  2. Kupujúci je oprávnený odstúpiť od Dohody v prípade, ak:
     1. proti Predávajúcemu začalo konkurzné konanie alebo reštrukturalizácia,
     2. Predávajúci vstúpil do likvidácie,
     3. Predávajúci koná v rozpore s touto Dohodou a/alebo všeobecne záväznými právnymi predpismi platnými na území SR a na písomnú výzvu Kupujúceho toto konanie a jeho následky v určenej primeranej lehote neodstráni,
     4. Predávajúci poruší povinnosť podľa čl. VI. bod 6.3. až 6.5. tejto Dohody,
     5. v čase jej uzavretia existoval dôvod na vylúčenie Predávajúceho pre nesplnenie podmienky účasti podľa § 32 ods.1 písm. a) zákona č. 343/2015 Z. z.,
     6. Predávajúci nebol v čase uzavretia tejto Dohody zapísaný v registri partnerov verejného sektora podľa zákona o registri partnerov verejného sektora alebo ak bol vymazaný z registra partnerov verejného sektora,
  3. Predávajúci je oprávnený odstúpiť od Dohody v prípade, ak Kupujúci poruší Dohodu podstatným spôsobom. Za podstatné porušenie povinností vyplývajúcich z tejto Dohody na strane Kupujúceho sa považuje omeškanie Kupujúceho s úhradou faktúry/faktúr viac ako tridsať (30) dní po lehote ich splatnosti.
  4. Odstúpenie od Dohody musí mať písomnú formu, musí sa v ňom uviesť dôvod odstúpenia a  je účinné doručením druhej Zmluvnej strane.
  5. Odstúpením od Dohody nie sú dotknuté ustanovenia týkajúce sa ochrany dôverných informácií, voľby práva a riešenia sporov. Odstúpením od Dohody niektorej zo Zmluvných strán sa Dohoda zrušuje ku dňu doručenia odstúpenia druhej Zmluvnej strane. Pri odstúpení od tejto Dohody si Zmluvné strany ponechajú doterajšie plnenia. Kupujúci určí spôsob vysporiadania ohľadom plnení, ktoré neboli riadne ukončené ku dňu zániku Dohody.
  6. Zmluvná strana, ktorá odstúpi od Dohody, má právo požadovať od druhej strany náhradu škody, ktorá jej týmto konaním vznikla, okrem prípadov vyššej moci. Za okolnosti vyššej moci sa pre účely tejto Dohody považujú okolnosti, ktoré nastali nezávisle od vôle povinnej strany a bránia jej v splnení jej povinnosti, ak nemožno rozumne predpokladať, že by povinná strana túto prekážku alebo jej následky odvrátila alebo prekonala, a že by v čase vzniku záväzku túto prekážku predvídala, napr. vojny, živelné katastrofy značného rozsahu majúce súvislosť s predmetom Dohody, štrajky a pod.
  7. Túto Dohodu môže každá zo Zmluvných strán písomne vypovedať aj bez udania dôvodu s výpovednou lehotou tri (3) mesiace. Výpovedná lehota začína plynúť prvým dňom mesiaca nasledujúceho po mesiaci, v ktorom bola písomná výpoveď doručená druhej zmluvnej strane.

**ZMLUVNÉ POKUTY A ÚROKY Z OMEŠKANIA**

* 1. V prípade, že Predávajúci nedodá Tovar vrátane príslušných dokladov a/alebo dokumentov v súlade s Dohodou a objednávkou (riadne) a v dohodnutom termíne (včas) má Kupujúci právo požadovať za každý aj začatý deň omeškania zmluvnú pokutu vo výške 0,05 % z ceny Tovaru, s dodávkou ktorého je Predávajúci v omeškaní.
  2. V prípade omeškania Kupujúceho s úhradou faktúry v lehote jej splatnosti podľa tejto Dohody, má Predávajúci právo požadovať od Kupujúceho úrok z omeškania v zákonom stanovenej výške.
  3. V prípade omeškania Predávajúceho s odstránením vady Tovaru alebo výmeny Tovaru podľa čl. VIII bod 8.11 tejto Dohody má Kupujúci právo požadovať za každý aj začatý deň omeškania zmluvnú pokutu vo výške 0,05 % z ceny Tovaru, s dodávkou/opravou ktorého je Predávajúci v omeškaní.
  4. Zaplatením zmluvnej pokuty nie je dotknutý nárok na náhradu škody, a to aj vo výške presahujúcej zmluvnú pokutu.

**VLASTNÍCKE PRÁVO**

* 1. Kupujúci nadobúda vlastnícke právo k Tovaru podpisom preberacieho protokolu alebo dodacieho listu s vyznačením riadneho dodania Tovaru.
  2. V prípade uplatnenia výhrady pri dodaní tovaru ostáva Tovar vo vlastníctve Predávajúceho až do doby, kým neodstráni prekážku, ktorá bráni Kupujúcemu prevziať Tovar.

**NÁHRADA ŠKODY**

* 1. V prípade že Kupujúcemu vznikne škoda spôsobená Predávajúcim, Predávajúci sa túto škodu zaväzuje v plnom rozsahu Kupujúcemu nahradiť.

**Osobitné ustanovenia**

* 1. Akákoľvek písomnosť alebo iné správy, ktoré sa doručujú v súvislosti s Dohodou (každá z nich ďalej ako „Oznámenie“) musia byť v písomnej podobe doručené:
     1. osobne,
     2. poštou prvou triedou s uhradeným poštovným,
     3. kuriérom prostredníctvom kuriérskej spoločnosti alebo
     4. elektronickou poštou na adresy, ktoré budú oznámené v súlade s týmto článkom Dohody.
  2. Oznámenie poskytované Kupujúcemu bude zaslané na adresu uvedenú nižšie alebo inej osobe alebo na inú adresu, ktorú Kupujúci priebežne písomne oznámi Predávajúcemu v súlade s týmto článkom Dohody:

Kupujúci:

Ministerstvo vnútra Slovenskej republiky

Pribinova 2, 812 72 Bratislava – Staré Mesto Slovenská republika

k rukám: (doplní verejný obstarávateľ)

email: (doplní verejný obstarávateľ)

* 1. Oznámenie poskytované Predávajúcemu bude zaslané na adresu uvedenú nižšie alebo inej osobe alebo na inú adresu, ktorú Predávajúci priebežne písomne oznámi Kupujúcemu v súlade s týmto článkom Dohody:

Predávajúci:

k rukám: (doplní Predávajúci)

email: (doplní Predávajúci)

* 1. Oznámenie nadobúda účinnosť okamihom jeho prevzatia a má sa za prevzaté:
     1. v čase jeho doručenia (alebo odmietnutia jeho prevzatia), pokiaľ sa doručuje osobne alebo kuriérom; alebo
     2. v čase jeho doručenia, ale najneskôr v piaty (5) kalendárny deň po jeho odoslaní, pokiaľ sa doručuje ako poštová zásielka prvej triedy s uhradeným poštovným; alebo
     3. v čase jeho doručenia, ale najneskôr nasledujúci kalendárny deň po jeho odoslaní, pokiaľ sa doručuje prostredníctvom elektronickej pošty.
  2. Ak je v súvislosti s vymedzením významu nejakého výrazu v ňom použité veľké začiatočné písmeno, je tak len na uľahčenie orientácie v texte a výraz má rovnaký význam aj s malým začiatočným písmenom, ibaže z kontextu vyplýva inak. Ak z kontextu nevyplýva iné, výrazy v jednotnom čísle zahŕňajú aj význam množného čísla a naopak.
  3. Zmluvné strany sa dohodli, že Predávajúci nie je oprávnený jednostranne započítať akúkoľvek svoju pohľadávku voči pohľadávkam Kupujúceho.
  4. Ak ktorékoľvek z ustanovení tejto Dohody bude považované za nezákonné, neplatné alebo nevykonateľné (celkom alebo z časti) podľa akejkoľvek právnej normy, pravidla alebo na inom základe, také ustanovenie (alebo jeho časť) nebude v rozsahu, ktorý je neplatný tvoriť časť tejto Dohody, avšak zákonnosť, platnosť a vykonateľnosť zvyšných ustanovení Dohody zostane nedotknutá.
  5. Zmluvné strany sa dohodli, že pohľadávky Zmluvnej strany vyplývajúce z tejto Dohody môžu byť postúpené na tretie osoby len s predchádzajúcim písomným súhlasom druhej Zmluvnej strany.
  6. Predávajúci sa zaväzuje poskytnúť Kupujúcemu všetku súčinnosť nevyhnutnú na plnenie tejto Dohody.

**ZÁVEREČNÉ USTANOVENIA A RIEŠENIE SPOROV**

* 1. Táto Dohoda nadobúda platnosť dňom jej podpisu obidvoma Zmluvnými stranami a účinnosť dňom nasledujúcim po dni jej zverejnenia v Centrálnom registri zmlúv, ktorý vedie Úrad vlády Slovenskej republiky, a to v zmysle § 47a zákona č. 40/1964 Zb. Občiansky zákonník v znení neskorších predpisov. Dohodu zverejní Kupujúci.
  2. Neoddeliteľnou súčasťou tejto Dohody je:

Príloha č. 1: Špecifikácia predmetu zmluvy a ceny

Príloha č. 2: Zoznam subdodávateľov

* 1. Táto Dohoda môže byť doplnená a/alebo zmenená len písomnými, očíslovanými a zmluvnými stranami podpísanými dodatkami k tejto Dohode, ktoré sa stávajú neoddeliteľnou súčasťou tejto Dohody.
  2. Práva a povinnosti Zmluvných strán výslovne neupravené touto Dohodou sa riadia ustanoveniami Obchodného zákonníka a ostatných všeobecne záväzných právnych predpisov platných v Slovenskej republike. Prípadné spory, ktoré vzniknú z tejto Dohody, sa budú Zmluvné strany snažiť riešiť predovšetkým formou dohody, ktorá musí mať písomnú formu a v prípade, že sa zmluvné strany nedohodnú, všetky spory vzniknuté z tejto Dohody budú riešené na miestne a vecne príslušnom súde Slovenskej republiky podľa právneho poriadku Slovenskej republiky.
  3. Táto Dohoda je vyhotovená v šiestich (6) vyhotoveniach s platnosťou originálu, pričom Predávajúci obdrží dve (2) vyhotovenia a Kupujúci obdrží štyri (4) vyhotovenia.
  4. Zmluvné strany vyhlasujú, že vôľa prejavená v tejto Dohode je slobodná, vážna, bez omylu v osobe alebo predmete Dohody a že túto Dohodu neuzavreli ani v tiesni ani za nápadne nevýhodných podmienok, čo potvrdzujú podpisom tejto Dohody.

za Kupujúceho: za Predávajúceho :

V Bratislave dňa ........................... V ......................... dňa .........................

­­­ ................................................................. .................................................................